Streptococcus salivarius M18

Streptococcus salivarius M18 (таксама вядомы пад камерцыйнай назвай BLIS M18) — гэта спецыфічны штам прабіятычнай бактэрыі віду Streptococcus salivarius, які натуральным чынам насяляе ротавую поласць чалавека. Дадзены штам з'яўляецца аб'ектам навуковых даследаванняў дзякуючы яго патэнцыйнай здольнасці падтрымліваць здароўе зубоў і дзёсен шляхам уздзеяння на мікрабіём рота.

 Механізм дзеяння 
Карысны эфект штаму М18 заснаваны на некалькіх ключавых механізмах:

 Канкурэнтнае выцясненне: S. salivarius M18 актыўна каланізуе паверхні ў ротавай поласці, канкуруючы з карыесагеннымі бактэрыямі (у першую чаргу са Streptococcus mutans, Streptococcus sobrinus) за пажыўныя рэчывы і прастор для жыцця.
 Выпрацоўка бактэрыяцынаў: Штам выпрацоўвае антымікробныя пептыды (bacteriocin-like inhibitory substances або BLIS), уключаючы саліварыцыны M і MPS, якія мэтава падаўляюць рост патагенных бактэрый (Streptococcus mutans і Actinomyces viscosus), адказных за развіццё карыесу і пагаршаюць жыцце.
 Ферментатыўная актыўнасць: S. salivarius M18 выпрацоўвае два важныя ферменты - урэазу і декстраназу. Урэаза расшчапляе мачавіну ў сліне да аміяку, нейтралізуе кіслоты карыесагенных бактэрый і перашкаджае дэмінералізацыі зубной эмалі. Дэкстраназа дапамагае разбураць поліцукрыдны матрыкс зубнога налёту (біяплёнкі), робячы яго менш устойлівым і спрыяючы яго выдаленню.

Пералічаныя асаблівасці адрозніваюць S. salivarius M18 ад іншых прабіётыкаў і нацэльваюць яго актыўнасць у першую чаргу на стаматалагічныя прымяненні.

 Клінічнае значэнне і прымяненне 
Клінічныя даследаванні паказваюць, што рэгулярнае ўжыванне прадуктаў, якія змяшчаюць S. salivarius M18, можа спрыяць:

 Зніжэнню колькасці зубнога налёту і паляпшэнню паказчыкаў здароўя дзёсен.

 Зніжэнню канцэнтрацыі Streptococcus mutans у сліне.

 Зніжэнню рызыкі развіцця карыесу, асабліва ў асоб з высокай рызыкай захворвання.

Дзякуючы гэтым уласцівасцям, штам S. salivarius M18 выкарыстоўваецца ў якасці актыўнага інгрэдыента ў складзе аральных прабіётыкаў, якія выпускаюцца ў выглядзе лядзяшоў, жавальных таблетак, парашкоў і зубных паст.

 Зноскі 

Катэгорыя:Мікрабіялогія
Катэгорыя:Мікраарганізмы
Катэгорыя:Стрэптакокі
Катэгорыя:Прабіётыкі
Катэгорыя:Мікрабіём